ओडामगरी गांव में दो दिवसीय सत्रांत वाकपीठ शुरू
रायपुर मारवाड़ | रायपुरक्षेत्र उच्च प्राथमिक विद्यालयों के संस्थाप्रधानों तथा नोडल केंद्र प्रभारियों की दो दिवसीय सत्रांत वाकपीठ का शुभारंभ सोमवार को राजकीय उच्च प्राथमिक विद्यालय ओडामगरी में हुआ। वाकपीठ का शुभारंभ ब्लॉक प्रारंभिक शिक्षा अधिकारी दलपतसिंह सांखला, अतिरिक्त ब्लॉक प्रारंभिक शिक्षा अधिकारी भैराराम आदरा, पचानपुरा सरपंच मेघसिंह चौहान तथा एसएमसी अध्यक्ष दीपसिंह चौहान के सानिध्य में हुआ। पंचायत राज शिक्षक एवं कर्मचारी संघ के जिलाध्यक्ष जवरीलाल प्रजापत, पंचायती राज शिक्षक संघ के ब्लाक अध्यक्ष हुकमीचंद मिश्रा, शिक्षक संघ राष्ट्रीय के ब्लाक अध्यक्ष नवरतनमल छीपा, शिक्षक संघ शेखावत के जिला मंत्री बाबूलाल कुमावत ने भी वाकपीठ में शिरकत कर शिक्षक हितों के लिए सदैव तत्पर रहने की बात कही। कार्यवाहक प्रधानाध्यापक बदाराम ने बताया कि वाकपीठ का समापन मंगलवार को होगा।
hin_Deva hin_Deva